Uredba Komisije (EGS) št. 2264/91

z dne 26. julija 1991

o spremembi Uredbe (EGS) št. 3076/78 o uvažanju hmelja iz držav nečlanic

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti;

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjena z Uredbo (EGS) št. 3577/90 [2], in zlasti členov 5(3) in 18 Uredbe;

ker člen 5 Uredbe (EGS) št. 1696/71 zagotavlja, da je mogoče hmelj in hmeljne proizvode iz držav nečlanic uvoziti samo, če so njihovi standardi kakovosti vsaj enakovredni minimalnim omejitvam, sprejetim za podobne proizvode, obrane v Skupnosti, ali njihove derivate;

ker Uredba Komisije (EGS) št. 3076/78 [3], kakor je bila nazadnje spremenjena z Uredbo (EGS) št. 4060/88 [4], opredeljuje dve vrsti spričeval, s katerimi je mogoče dokazati, da so bile izpolnjene zahteve, opredeljene v členu 5(1) Uredbe (EGS) št. 1696/71;

ker je praksa pokazala, da bi uvozni postopki postali učinkovitejši in da bi bilo mogoče zagotoviti večje spoštovanje pravil Skupnosti o certificiranju, če bi opustili uporabo kontrolnih spričeval;

ker bi bilo treba, da bi se izognili neustreznim neprijetnostim za določene upravljavce v sektorju, dovoliti nadaljnjo uporabo kontrolnih spričeval v prehodnem obdobju v primeru hmelja s poreklom iz držav, ki niso pooblastile določenih organizacij za izdajo spričeval o enakovrednosti; ker bi bilo treba za preprečitev zlorabe kontrolnega spričevala tako spričevalo izdati samo, če je bilo dokazano poreklo pošiljke hmelja;

ker bi morale države članice za zagotovitev spoštovanja pravil Skupnosti o certificiranju hmelja opravljati preglede, s katerimi bi preverile, ali je uvoženi hmelj v skladu z minimalnimi zahtevami trženja;

ker so ukrepi, predvideni s to uredbo, v skladu z mnenjem Upravljalnega odbora za hmelj,

SPREJELA NASLEDNJO UREDBO:

Člen 1

Uredba (EGS) št. 3076/78 se spremeni:

1. Člen 1(2) se nadomesti z naslednjim:

"2. Dokaz, iz odstavka 1, se dostavi s predložitvijo spričevala, predvidenega v členu 5(2) te uredbe v nadaljevanju "spričevalo o enakovrednosti"."

2. Besede "v prvi alinei člena 1(2)(a) in v členu 1(2)(b)" v členu 2(1) se nadomesti z besedami "v členu 1(2)".

3. Člen 4 se nadomesti z naslednjim:

"Člen 4

1. Do 30. aprila 1992 v primeru hmelja s poreklom iz tretjih držav, ki niso pooblastile določenih organizacij za izdajo spričeval o enakovrednosti, je mogoče dostaviti dokaz, naveden v členu 1, v zvezi s hmeljem v storžkih, ki sodi v KN 121010, s predložitvijo kontrolnega spričevala, navedenega v odstavku 2.

2. Kontrolno spričevalo pristojni organi držav članic izdajo za vsako pošiljko po pregledu skladnosti z minimalnimi zahtevami trženja iz Priloge k Uredbi (EGS) št. 890/78, v skladu z metodami, določenimi v členu 3(2) in (3) omenjene uredbe.

3. Kontrolno spričevalo je za pošiljko hmelja mogoče izdati samo, če jo spremlja deklaracija, ki jo je izdal uradni organ države porekla in ki navaja državo porekla tega hmelja.

4. Države članice Komisiji podajo ime in naslov organov iz odstavka 2, skupaj z odtisi uradnih žigov, ter, kjer je to primerno, reliefnimi odtiski pristojnih organov.

5. Kontrolno spričevalo se sestavi v enem originalu in dveh kopijah v obliki, ki ustreza modelu v Prilogi III k tej uredbi, in v skladu z navodili v Prilogi IV k tej uredbi."

4. Vstavi se naslednji člen 7(a):

"Države članice redno opravljajo naključne preglede, da bi preverile, ali hmelj, uvožen v skladu s členom 5 Uredbe (EGS) št. 1696/71, izpolnjuje minimalne zahteve trženja, določene v Prilogi k uredbi (EGS) št. 890/78. Vsako leto do 30. junija poročajo Komisiji o pogostosti, vrsti in rezultatih pregledov, ki so bili opravljeni v letu pred tem datumom. Pregledi naj zajemajo vsaj 5 % števila pošiljk hmelja, za katere se pričakuje uvoz iz tretje države v določeno državo članico v tem letu."

Člen 2

Ta uredba začne veljati 1. septembra 1991.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. julija 1991

Za Komisijo

Ray Mac Sharry

Član Komisije

[1] UL L 175, 4.8.1971, str. 1.

[2] UL L 353, 17.12.1990, str. 23.

[3] UL L 367, 28.12.1978, str. 17.

[4] UL L 356, 24.12.1988, str. 42.

--------------------------------------------------